"Fața umană a lui Covid-19". Un fotograf a surprins emoția oamenilor în timpul pandemiei.
Fotograful Peter Turnley a surprins emoția oamenilor în timpul crizei Covid-19. Fotografiile emoționante sunt din New York și Paris. Peter a surprins medici, asistente dar și oameni obișnuiți de pe stradă.
Iată cum arătă "fața umană a Covid-19", văzută prin ochii unui fotograf. Peter Turnley are 65 de ani și este jurnalist american. Fascinat de emoția umană, a ajuns fotograf de stradă, care fură prin ochii lentilei sale reacții și evenimente de actualitate."În fiecare noapte, la 7:00, doctorii și asistentele din spitalul Lenox Hill ieșeau și mulți oameni din cartierul Upper East veneau să îți exprime aprecierea cu aplauze sincere și mulțumiri pentru lucrătorii esențiali din domeniul sănătății", a declarat Peter Turnley.Fotograful a mai spus că scopul lui nu a fost de a crea un album de pandemie. Pur și simplu ocaziile emoționante l-au găsit. "Am văzut un cuplu care venise din Ucraina pentru a vizita Luvru și mi-a spus ‘Ai vrea să ne faci o fotografie? Momentul acesta înseamnă mult pentru noi’. Am spus ‘Desigur’. Și-au atins măștile și-au apropiat buzele și s-au sărutat în fața Mona Lisei", a mai spus fotograful.